OpenLLM-France/wikimedia huggingface dataset:
# Siemens (unitat)

El siemens (símbol: S) és la unitat del Sistema Internacional (SI) per a la mesura de la conductància elèctrica. Es tracta d'una unitat derivada amb nom propi i amb un símbol particular, que és la lletra S majúscula. Deu el seu nom a l'inventor i industrial alemany Ernst Werner von Siemens, i és l'equivalent a l'avui obsolet mho. La 14a Conferència General de Pesos i Mesures aprovà l'adopció del siemens com una unitat del SI l'any 1971.
El símbol (S) s'ha d'escriure en majúscula, però, en canvi, el nom de la unitat ha d'anar en minúscules (siemens).

## Definició

Per a un aparell amb una resistència elèctrica R, la conductància G es defineix com
$G={\frac {1}{R}}={\frac {I}{V}},$
on
* G és la conductància,
* R és la resistència,
* I és el corrent elèctric que passa a través de l'aparell i
* V és la caiguda de voltatge (diferència de potencial elèctric) als extrems de l'aparell.
La unitat siemens per a la conductància G es defineix com 1 S = 1 A/V = 1 A²/W = 1 kg$^{−1}$·m$^{−2}$·s$^3$·A²=1 Ω$^{-1}$= 1 kg$^{−1}$·m$^{−2}$·s¹·C².
Així, per un dispositiu amb una conductància igual a 1 S, el corrent amb voltatge d'1 V serà igual a 1 A, i per cada volt extra s'incrementarà en 1 A.
Exemple: La conductància d'una resistència amb un valor de 6 ohms és G = 1/(6 Ω) = 0,166... S.

## Múltiples del SI

| Múltiple | Nom | Símbol | Múltiple | Nom | Símbol |
| 10$^0$ | siemens | S | | | |
| 10¹ | decasiemens | daS | 10$^{–1}$ | decisiemens | dS |
| 10² | hectosiemens | hS | 10$^{–2}$ | centisiemens | cS |
| 10$^3$ | quilosiemens | kS | 10$^{–3}$ | mil·lisiemens | mS |
| 10⁶ | megasiemens | MS | 10$^{–6}$ | microsiemens | µS |
| 10⁹ | gigasiemens | GS | 10$^{–9}$ | nanosiemens | nS |
| 10$^{12}$ | terasiemens | TS | 10$^{–12}$ | picosiemens | pS |
| 10$^{15}$ | petasiemens | PS | 10$^{–15}$ | femtosiemens | fS |
| 10$^{18}$ | exasiemens | ES | 10$^{–18}$ | attosiemens | aS |
| 10$^{21}$ | zettasiemens | ZS | 10$^{–21}$ | zeptosiemens | zS |
| 10$^{24}$ | yottasiemens | YS | 10$^{–24}$ | yoctosiemens | yS |

## mho

El siemens és equivalent a l'antiga unitat mho, avui obsoleta, aquest nom es va crear escrivint ohm a l'inrevés, i el seu símbol era una omega invertida (℧).

## Referències

* ↑ BIMP, 2019, p. 26.
* ↑ «Siemens (unitat)». Gran Enciclopèdia Catalana. Barcelona: Grup Enciclopèdia Catalana.
* ↑ BIMP, 2019, p. 61.
* ↑ BIMP, 2019, p. 36.
* ↑ «Siemens (unitat)». Gran Enciclopèdia Catalana. Barcelona: Grup Enciclopèdia Catalana.

## Bibliografia

* «Le Système International d'Unités» (PDF) (en francès i anglès). BIMP [Sèvres], Novena edició, 2019.
# Hasan Fehmi (periodista)

Hasan Fehmi fou un periodista turc mort el 1909, durant els temps otomans.
Va adquirir fama escrivint articles contra els Joves Turcs al diari Serbesti, on és editor en cap. Fou assassinat per un desconegut al Pont de Gàlata, la nit del 6 al 7 d'abril de 1909. Els Joves Turcs van rebutjar tota responsabilitat com també els liberals i els islamistes (Unió Musulmana o Ittihad-i-Muhammedi). Al seu funeral hi va haver discursos hostils i manifestacions. Després d'uns dies de tensió es va amotinar el I cos d'exèrcit el dia 13 d'abril, revolta que fou sufocada per un exèrcit enviat des de Salònica a la capital.

## Referències

* ↑ Hülya Baykal. Türk basın tarihi, 1831-1923: Tanzimat, Meşrutiyet, Millî Mücadele dönemleri. Afa Matbaacılık, 1990.

## Bibliografia

* A. Sarrou, La jeune Turquie et la revolution.
# Stansstad

Stansstad és un municipi del cantó de Nidwalden (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Grupo Desportivo Riopele

El Grupo Desportivo Riopele va ser un club de futbol portuguès fundat l'any 1958 a Vila Nova de Famalicão, Braga. Actualment només manté obertes les divisions júnior per centrar-se en el desenvolupament del futbol juvenil. El club va jugar una vegada a la Primeira Liga, va ser la temporada 1977-78, en què va descendir després d'una temporada. Els exjugadors més destacats del club són Jorge Jesus i José Romão.

## Referències

* ↑ «Campeonato Nacional da I Divisão 1977/78» (en portuguès). ZeroZero, 07-07-2012 [Consulta: 7 juliol 2012].
* ↑ «Grupo Desportivo Riopele 1977/78» (en portuguès). ZeroZero, 07-07-2012 [Consulta: 7 juliol 2012].
* ↑ «Grupo Desportivo Riopele 1980/81» (en portuguès). ZeroZero, 07-07-2012 [Consulta: 7 juliol 2012].

## Enllaços externs

* Perfil i estadístiques a ZeroZero
* Perfil i estadístiques a ForaDeJogo.net Arxivat 2022-06-12 a Wayback Machine.
* Perfil a WorldFootball.net
# Mim cuallarg

El mim cuallarg (Mimus longicaudatus) és un ocell de la família dels mímids (Mimidae).

## Hàbitat i distribució

Habita zones àrides amb matolls i arbres, deserts i terres de conreu de les terres baixes de l'oest de l'Equador cap al sud fins al sud-oest i nord del Perú.

## Referències

* ↑ «Mim cuallarg». Cercaterm. TERMCAT, Centre de Terminologia. Rev. 20/01/2022(català)
# Península d'Izu

La península d'Izu (en japonès, 伊豆半島, Izu hanto) està situada a pocs quilòmetres de Tòquio (Japó), entre el mont Fuji i l'oceà Pacífic, a l'illa japonesa de Honshu. Aquesta península actualment forma part de la prefectura de Shizuoka.
Al sud de la península es troba un arxipèlag volcànic de vuit illes conegut com les Illes d'Izu (en japonès, Izu shoto). Izu significa "lloc d'aigües termals".
Tant la península com les illes són un lloc de destinació turística popular no només per als japonesos sinó també per a visitants d'altres països que hi van per practicar submarinisme i altres esports aquàtics.
# Cachoeirinha

Cachoeirinha és un municipi de l'estat brasiler de Rio Grande do Sul, pertanyent a la mesoregió Metropolitana Porto Alegre. Situat a la vora del riu Gravataí, al sud.

## Referències

* ↑ «Cachoeirinha - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Cachoeirinha - História & Fotos» (en portuguès brasiler). Cidades. IBGE. [Consulta: 3 desembre 2023].
# Peripsychoda clavicula

Peripsychoda clavicula és una espècie d'insecte dípter pertanyent a la família dels psicòdids.

## Descripció

* Mascle: ulls separats per una distància igual a 1 faceta de diàmetre; pont ocular ample; sutura interocular arquejada i sense projecció mitjana; la major part del front és coberta de pèls; escap curt, sense arribar a la mida del pedicel; tòrax sense patagi; ales de 2,5 mm de llargària i 1,4 mm d'amplada, tenyides molt lleugerament de marró (més fosc a la cel·la costal), vena subcostal acabant una mica abans de la base de R2+3, base de M2 afeblida; edeagus asimètric.
* Femella: similar al mascle, però amb els ulls separats per 3 facetes de diàmetre; antenes d'1,2 mm de longitud i de 16 artells; placa subgenital força esclerotitzada i a sota de l'espermateca; lòbuls apicals de la placa subgenital petits; ales de 2,3 mm de llargada i 0,9 mm d'amplada.

## Distribució geogràfica

És un endemisme de Borneo.

## Referències

* ↑ Enderlein, G., 1935. Zur Klassifikation der Psychodinen. Sitzungsberichte der Gesellschaft Naturforschender Freunde zu Berlin, 1935, 246-249.
* ↑ uBio (anglès)
* 1 2 3 Quate, L. W., 1962. A taxonomic study of Borneo Psychodidae (Diptera: Psychodidae). Pacific Insects. 4:1-75.
* 1 2 Catalogue of Life (anglès)
* ↑ uBio (anglès)
* ↑ Systema Dipterorum Arxivat 2016-03-03 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek J., 1987. Results of the Czechoslovak-Iranian entomological expeditions to Iran 1977. Peripsychoda iranica sp. n. (Diptera, Psychodidae) with comments to the genus and redescriptions of included species. Acta Entomologica Musei Nationalis Pragae 42: 189–206.

## Enllaços externs

* ION (anglès)
# Bütschwil (Sankt Gallen)

Bütschwil és un municipi del cantó de Sankt Gallen (Suïssa), situat al districte de Toggenburg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Büttel (Elba)

* Per a altres significats, vegeu «Büttel».
Büttel (en baix alemany Büddel) és un municipi de l'amt de Wilstermarsch al districte de Steinburg a Slesvig-Holstein a Alemanya. El 30 de setembre del 2015 comptava amb 33 habitants sobre una superfície de 11,08 km².
El poble es troba al maresme de l'Elba i al marge del canal Büttler Kanal que connectava el llac Kudensee amb el port fluvial a l'Elba. El primer esment escrit data del 1318, però l'assentament molt probablement data de l'època fràncica. Abans es deia també «Dieckbuttel» (= -büttel al dic).
A l'apogeu fins a 64 ewer, les barques típiques de l'Elba i dels seus afluents hi eren estacionades. Servien per al transport de la torba extreta a les aiguamolls a l'entorn del llac Kuddensee i els productes agrícoles (blat, formatge…) cap a la ciutat d'Hamburg. Al dic de l'Elba hi havia una resclosa. També era el punt on els pràctics de port havien de pujar a les vaixells de mar per conduir-les cap al port d'Hamburg.
Amb l'obertura del Canal de Kiel el 1895, el Canal de Büttel va ser tallat i el port molt transitat d'antany va desaparéixer. A més, l'estació d'abordatge dels pràctics va ser transferit al nou port de Brunsbüttel, a l'entrada del canal. Als anys 1960 es va decidir crear un gran polígon dedicat a la indústria química a la zona i el 1979 la major part dels veïns van ser expropiats per aquest gigantesc projecte. Dels 793 habitants només en quedaven 33 el 2015, i disset de les 225 cases i masies. Les previsions de desenvolupament van ser molt superior a les realitzacions. Gairebé quaranta anys després, fàbriques i empreses de servei només ocupen una tercera part del solar que les va ser reservat.
* Maresme i indústria
* El canal de Büttel
* Ewer Johanna Besan
* Estació de conversió d'electricitat

## Referències

* ↑ «B». Oortsnaams vun Sleswig-Holsteen. Molfsee: Schleswig-Holsteinische Heimatbund. Arxivat de l'original el 2016-03-03. [Consulta: 13 juny 2016]. (en català: Topònims d'Eslesvig-Holstein)
* ↑ Bevölkerung in Schleswig-Holstein am 30.09.2015 nach Gemeinden und Kreisen (pdf) (en alemany). Statistikamt Nord, p. 21. (en català: Població dels municipis i dels districtes el 31 de desembre de 2011)
* ↑ Dörfer, Johann Friedrich August. Topographie von Holstein in alphabetischer Ordnung: ein Reportorium zu der Karte vom Herzogthum Holstein, den Gebieten der Reichsstädte Hamburg und Lübeck, und des Bisthum Lübeck (en alemany). Röhss: Christiani v. Korte, 1807, p. 92-93.
# Pierre Harmel

Pierre Charles José Marie Harmel (Uccle, 16 de març de 1911 - Brussel·les, 15 de novembre de 2009) va ser un polític demòcrata cristià i advocat belga. Va ocupar el càrrec de Primer Ministre de Bèlgica durant vuit mesos, entre 28 de juny de 1965 i el 19 de març de 1966.
Va néixer a Uccle, fill de Charles Harmel i d'Eusibie André. Va estudiar Dret a la Universitat de Lieja, on va obtenir els títols de Doctor en Dret i Màster en Ciències Socials el 1933. Durant els seus estudis, va estar actiu a l'Association catholique belge, de la qual va esdevenir president el 1938.
L'any 1947 fou nomenat professor de Dret Tributari a la Universitat de Lieja.
Harmel va defensar el desarmament europeu a finals dels anys seixanta i va ser el principal defensor d’una política de l’OTAN orientada cap al futur de l’antic bloc soviètic que va accelerar la distensió est-oest.

## Referències

* 1 2 «Biographie de Pierre Harmel» (en francès). 7sur7, 16-11-2019. [Consulta: 29 gener 2021].
* ↑ «Pierre Harmel» (en neerlandès). ODIS, 07-09-2019. [Consulta: 29 gener 2021].
* ↑ Weber, Bruce. «Pierre Harmel, Belgian Who Helped Reshape NATO, Dies at 98» (en anglès). The New York Times, 17-11-2019. [Consulta: 29 gener 2021].
# Pierre Haski

Pierre Haski (Tunis, Tunísia, 8 d'abril de 1953) és un periodista francès. El 1974 va obtenir el diploma del Centre de Formació de Periodistes (CFJ) de París. A partir d'aquell any va començar a treballar a l'Agència France-Presse de la qual va ésser corresponsal a Àfrica del Sud (1976-1980).
El 1981 col·labora amb el diari Libération, dedicant-se a temes internacionals, primer a la secció d'Àfrica i més endavant a la secció diplomàtica. El 1993 és corresponsal a Jerusalem. Torna a París el 1995 i esdevé Cap del servei internacional i redactor en cap adjunt.
L'any 2000 Libération l'envia com a corresponsal a Pequín, on viu cinc anys i on manté el blog «Mon journal de Chine», però les autoritats xineses van bloquejar el seu accés durant un temps. El 2006 va ser director adjunt de la redacció fins que el 2007 va deixar Libération.
El 2007 va ser cofundador del lloc de la web independent Rue89, creat juntament amb ex-periodistes de Libération com Arnaud Aubron, Michel Lévy-Provençal, Laurent Mauriac i Pascal Riché. El seu finançament es basa en la publicitat, donatius i l'oferta de serveis. Rue 89 proporciona informació a tres bandes: la dels periodistes, la dels expertos i la dels internautes. Així combinen les contribucions dels aficionats i les dels professionals. Tenen una secció local, Marseille89 i una secció d'economia, Eco89. També té dos llocs paral·lels: Street89 (en anglès) i Calle89 (en castellà).
A partir del setembre 2007 va ser cronista a Europe 1.

## Bibliografia

* L'Afrique blanche. L'Àfrica blanca (1987)
* Israël (1997)
* David Gryn (Ben Gourion). David Grün (Ben-Gurion) (1997)
* Le Journal de Ma Yan. El diari de Ma Yan (2001). Una editorial de Barcelona (Círculo de Lectores) ha publicat una traducció en castellà. En aquesta obra, Ma Yan ens explica, mitjançant el seu diari, els detalls de la seva vida, de la seva escola, del seu poble. Al llarg de dos anys, amb paraules senzilles i de forma molt emotiva, ens mostra la història d'una infància terrible, la misèria i el sacrifici d'una mare sacrificada per tal que els seus fills tinguin un futur millor i una vida digna. La vida d'aquesta nena canvia quan el seu diari cau en mans d'uns periodistes francesos.
* Ma Yan et ses sœurs. Ma Yan i les seves germanes (2004).
* Chine, les damnés du sida. Xina, els condemnats de la SIDA (2005). Ha rebut els premis: Prix International des Médias, Ginebra (2005) i el Joseph Kessel (2006)
* Cinq ans en Chine, Cinc anya a la Xina (2006)
* Prefaci de Droits humains en Chine, le revers de la médaille. Drets humans a la Xina, el revers de la medalla.(2008)
* Internet et la Chine. Internet i la Xina. (2008)

## Enllaços externs

* Articles (anglès)
* Bloc dedicat a la Xina Arxivat 2013-09-25 a Wayback Machine. (francès)
* Pierre Haski a Théâtre du Rond-Point (francès)
# Pliosso

Pliosso (en rus: Плёсо) és un poble de la República de Komi, a Rússia, segons el cens del 2010 tenia vuit habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения», 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Pliosaure

El pliosaure (Pliosaurus) és un gènere de pliosàurids que visqueren des del Juràssic mitjà fins al Juràssic superior, en el que avui és Amèrica i Europa.
La seva dieta hauria inclòs peixos, cefalòpodes i rèptils marins. Aquest gènere ha inclòs moltes espècies en el passat, però les revisions recents van trobar que només sis (P. brachydeirus, P. carpenteri, P. funkei, P. kevani, P. rossicus i P. westburyensis) eren vàlides, mentre que la validesa de dos addicionals. espècie espera una petició al Codi Internacional de Nomenclatura Zoològica. Actualment, P. brachyspondylus i P. macromerus es consideren dubtosos, mentre que P. portentificus es considera no diagnòstic. La majoria de les espècies de Pliosaurus van assolir 8 metres de llargada i 5 tones mètriques de massa corporal, mentre que P. rossicus i P. funkei poden haver arribat o fins i tot superat els 10 metres de llargada i 11. tones mètriques de massa corporal, sent el plesiosaure més gran de tots els temps. Les espècies d'aquest gènere es diferencien d'altres pliosàurids en funció de set autapomorfies, incloses les dents de secció transversal triangular.

## Referències

* ↑ Gasparini, Z.; O'Gorman, J. «A new species of Pliosaurus (Sauropterygia, Plesiosauria) from the Upper Jurassic of northwestern Patagonia, Argentina». Ameghiniana, 51, 4, 2014, pàg. 269–283. DOI: 10.5710/amgh.03.04.2014.2225.
* ↑ Naish, Darren. Planet Dinosaur : The Next Generation of Killer Dinosaurs. Firefly Books, 2012, p. 134. ISBN 978-1-77085-049-1.
* ↑ «A new species of Pliosaurus (Sauropterygia: Plesiosauria) from the Middle Volgian of central Spitsbergen, Norway». Norwegian Journal of Geology, 92, 2–3, 2012, pàg. 235–258. ISSN: 0029-196X. Low resolution pdf
* ↑ Noè, L. F.; Smith, D. T. J.; Walton, D. I. «A new species of Kimmeridgian pliosaur (Reptilia; Sauropterygia) and its bearing on the nomenclature of Liopleurodon macromerus». Proceedings of the Geologists' Association, 115, 2004, pàg. 13–24. DOI: 10.1016/S0016-7878(04)80031-2.
* ↑ Paul, Gregory S. The Princeton Field Guide to Mesozoic Sea Reptiles. Princeton University Press, 2022, p. 98,101–102. ISBN 9780691193809.
* ↑ Benson, R. B. J.; Evans, M.; Smith, A. S.; Sassoon, J.; Moore-Faye, S.; Ketchum, H. F.; Forrest, R. «A Giant Pliosaurid Skull from the Late Jurassic of England». PLOS ONE, 8, 5, 2013, pàg. e65989. Bibcode: 2013PLoSO...865989B. DOI: 10.1371/journal.pone.0065989. PMC: 3669260. PMID: 23741520.
* ↑ «A taxonomic revision of the genus Pliosaurus (Owen, 1841a) Owen, 1841b». Norwegian Journal of Geology, 92, 2–3, 2012, pàg. 259–276. ISSN: 0029-196X. Low resolution pdf Arxivat 2013-12-24 a Wayback Machine. High resolution pdf Arxivat 2013-12-24 a Wayback Machine.
# Cal Genai

Cal Genai és una masia situada al municipi de Navès, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 583.
# Cabut de Carabaya

El cabut de Carabaya (Eubucco tucinkae) és una espècie d'ocell de la família dels capitònids (Capitonidae) que habita el sud-oest de l'Amazònia, a Bolívia, el Perú i zona propera del Brasil.
# Cabussó nord-americà comú

El cabussó nord-americà comú (Aechmophorus occidentalis) és una espècie d'ocell de la família dels Podicipèdids (Podicipedidae) que habita llacs i badies des del sud de la Colúmbia Britànica, centre d'Alberta i sud-oest de Manitoba, cap al sud, fins al sud de Califòrnia, Utah, sud-oest de Colorado, Nou Mèxic, oest de Nebraska, nord-oest d'Iowa, Minnesota, Wisconsin, Chihuahua, Durango, Guerrero, Puebla i San Luis Potosí.

## Referències

* ↑ «Cabussó nord-americà comú». Cercaterm. TERMCAT, Centre de Terminologia. Rev. 23/02/2013 (català)
# Breitling

Breitling és una empresa que dissenya, fabrica i distribueix rellotges i cronòmetres. És una companyia privada fundada el 1884 a Grenchen, cantó de Solothurn, Suïssa. És coneguda pels seus cronòmetres de precisió fets servir pels aviadors. Breitling va ser fundada a Saint-Imier, per Léon Breitling en 1884. Els rellotges Breitling es fan a Suïssa usant components suïssos. Breitling fa dos moviments: el B01 i B04. El 2009 Breitling desenvolupa el BR01, un moviment cronògraf mecànic, utilitzat en el Breitling Chronomat 01, el primer rellotge produït íntegrament per Breitling. El Chronomat ha utilitzat des de llavors un moviment Breitling amb l'última incorporació (2012) per al rang de ser el Chronomat GMT Limited, un rellotge d'edició limitada; i el Breitling Chronomat 44 GMT, tant amb el moviment B04.

## Referències

* ↑ «Breitling SA: Private Company Information». Bloomberg Businessweek. [Consulta: 4 gener 2011].
* ↑ Cult. Iconos de una generación (en castellà). Madrid: Edimat libros, 2008, p. 52-53. ISBN 978-84-9794-079-5 [Consulta: 28 octubre 2014].
* ↑ «New Calibre: Breitling Launches Chronomat B01». Professionalwatches.com, 28-05-2009. Arxivat de l'original el 13 de març 2011.
# Pericoma brasilensis

Pericoma brasilensis és una espècie d'insecte dípter pertanyent a la família dels psicòdids que habita a l'Estat de Santa Catarina (Brasil).

## Referències

* ↑ uBio (anglès)
* 1 2 Duckhouse, D. A., 1968, Psychodidae (Diptera, Nematocera) collected by Mr. Plaumann in Southern Brazil. Proceedings of the Royal Entomological Society of London. Series B, Taxonomy, 37: 29-40.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Pericoma bosnica

Pericoma bosnica és una espècie de dípter pertanyent a la família dels psicòdids present als territoris de l'antiga República Federal Socialista de Iugoslàvia, Bulgària i Turquia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Hasan Koç1, Rudiger Wagner i Alper Tonguç, 2007. Contributions to the Psychodinae (Diptera: Psychodidae) Fauna of Turkey. Acta Zoologica Bulgarica, 59 (2): 125-132.
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ PESI (anglès)

## Enllaços externs

* BioLib (anglès)
# Pont de Pradell i Cuch

El Pont de Pradell i Cuch és un pont del municipi de Vallgorguina (Vallès Oriental) inclòs en l'Inventari del Patrimoni Arquitectònic de Catalunya.

## Descripció

És anomenat així en una pedra junt amb la data de 1869, fet amb pedra i maons. És de dos arcs molt amples, té un petit arc pel pas de vianants. Passa per sobre de la riera de Vallgorguina, afluent per la dreta de la Tordera.

## Referències

* ↑ «Pont de Pradell i Cuch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2016].
# Phragmatobia

Phragmatobia és un gènere de papallones nocturnes de la subfamília Arctiinae i la família Erebidae.

## Taxonomia

A Europa podem trobar tres espèciesː
* Phragmatobia fuliginosa (Linnaeus, 1758)
* Phragmatobia luctifera [Denis & Schiffermüller], 1775
* Phragmatobia placida (Frivaldszky, 1835)

## Galeria

* Phragmatobia fuliginosa larva
* Phragmatobia fuliginosa larva
* Phragmatobia fuliginosa
* Phragmatobia fuliginosa
* Phragmatobia fuliginosa

## Referències

* ↑ «Fauna Europaea» (en anglès). Arxivat de l'original el 8 de juliol 2019. [Consulta: 20 febrer 2016].

## Enllaços externs

* Funetː Phragmatobia
* Biodiversidad Virtualː Phragmatobia (castellà)
# Pigarg de les Salomó

El pigarg de les Salomó (Haliaeetus sanfordi) és un ocell rapinyaire de la família dels accipítrids (Accipitridae). Habita costes i boscos de les illes Salomó. El seu estat de conservació es considera vulnerable.

## Referències

* ↑ «Pigarg de les Salomó». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «Sanford's Sea-eagle. Haliaeetus sanfordi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].